मैं सेंसरशीप की मानसिकता और तरीकों की मुखालफत की अनथक पैरोकारी करने वाला व्यक्ति हूं और ऐसा ही बना रहूंगा। प्रतिबंध और सेंसरशीप सोच की विविधता और असहमति की आवाजों को खारिज करने की घिनौनी अभिव्यक्तियां हैं। असहमति के प्रति आक्रोश और असहिष्णुता, बौद्धिकता विरोधी निरंकुशता के घातक रूपों की रचना करते हैं। यह डराने-धमकाने वाले एक अल्पमत समूह द्वारा विशाल उदासीन बहुमत पर अपनी कट्टरता और मानसिक संकार्णता को थोपना है। यह दबाव राज्य अपनी मशीनरी के माध्यम से या अन्य दूसरे तरीकों से करता है। कलात्मक अभिव्यक्ति पर प्रतिबंध या नियंत्रण लगाना अन्ततोगतत्वा सभी अभिव्यक्तियों पर डरावना प्रभाव डालता है। यहां तक कि सब से निरापद किस्म के उदाहरणों पर भी यह बात लागू होती है। अभिव्यक्तियों को प्रतिबंधित करने के कुछ विशेष तरीके इसे प्रकार हैं :